Z Á P I S N I C A

zo zasadnutia obecného zastupiteľstva obce Malčice zo dňa 20. 05. 2015

Prítomní: Pavol Behun, Ing. Radomír Drška, Radoslav Ďuraš, Bc. Monika Kandráčová,

MUDr. Jozef Petrik, PaedDr. Jozef Tomko, Ladislav Uhrin

Neprítomní: ---

Program zasadnutia OZ:

1.Otvorenie, voľba návrhovej komisie a overovateľov zápisnice

2. Voľba hlavného kontrolóra obce

3. Prerokovanie protokolu o výsledku kontroly najvyššieho kontrolného úradu a prijatých

opatreniach

4. Prerokovanie upozornenia prokurátora za účelom odstránenia porušovania ustanovení

§ 7 zákona č. 552/2003 Z. z. o výkone práce vo verejnom záujme

5. Návrh na schválenie prevádzky potravín, otváracích hodín a výšky nájomného

6. Žiadosti občanov, rôzne

1. Otvorenie, voľba návrhovej komisie a overovateľov zápisnice

Starosta obce privítal prítomných a konštatoval, že obecné zastupiteľstvo je uznášaniaschopné, keďže sú prítomní všetci poslanci. Oboznámil prítomných poslancov s návrhom na program zasadnutia OZ. Navrhnutý program poslanci schválili. Do návrhovej komisie boli navrhnutí: Ladislav Uhrin, Pavol Behun.. Za overovateľov zápisnice boli navrhnutí: PaedDr. Jozef Tomko, Radoslav Ďuraš.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 1 bolo prijaté uznesenie č. 34/2015

2. Voľba hlavného kontrolóra obce Malčice

Starosta obce konštatoval, že na základe vyhláseného výberového konania na funkciu hlavného kontrolóra obce Malčice bola v stanovenom termíne na adresu obecného úradu doručená jedna obálka. Táto bola otvorená dňa 12. 05. 2015 starostom obce a poslancom obecného zastupiteľstva Radoslavom Ďurašom. Po overení náležitostí prihlášky a posúdení požiadaviek stanovených uznesením obecného zastupiteľstva skonštatovali, že kandidát Jozef Tomko, bytom Malčice 164, predložil požadované náležitosti a splnil požiadavky v zmysle uznesenia obecného zastupiteľstva č. 25/2015. Keďže osoba p. Tomku je poslancom známa a nikto nemal ku kandidátovi pripomienky, poslanci pristúpili k voľbe. P. Jozef Tomko bol jednohlasne schválený do funkcie hlavného kontrolóra obce Malčice na obdobie od 01. 06. 2015 do 31. 05. 2021. Zároveň bol schválený pracovný úväzok hlavného kontrolóra obce a to 12,5 % mesačne.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 2 bolo prijaté uznesenia č. 35/2015, 36/2015 a 37/2015

3. Prerokovanie výsledku kontroly NKÚ úradu a prijatých opatreniach

Starosta oboznámil poslancom s protokolom najvyššieho kontrolného úradu z kontroly, ktorá bola vykonaná v čase od 27. 01. 2015 do 10. 03. 2015 a bola zameraná na odstraňovanie nedostatkov z kontrol NKÚ vykonaných v rokoch 2010 – 2014, týkajúcich sa vedenia účtovníctva, účtovnej závierky, určenia výšky dotácie na stravovanie žiakov v školskej jedálni, výpožičky hnuteľných vecí, nájomných zmlúv s lekármi, predaja majetku obce, uplatňovania sankcií pri nedodržaní platných zmlúv, vyžadovania si plnenia od hlavného kontrolóra obce a vykonávania predbežnej finančnej kontroly. Konštatoval, že neboli zistené závažnejšie nedostatky a obci neboli uložené žiadne sankcie. Zároveň oboznámil poslancov s prijatými opatreniami na odstránenie nedostatkov.

Poslanci výsledok kontroly NKÚ a prijaté opatrenia na odstránenie nedostatkov zistených

nedostatkov vzali na vedomie.

K bodu č. 3 bolo prijaté uznesenie č. 38/2015.

4. Prerokovanie upozornenia prokurátora za účelom odstráneia porušovania ustanovení

zákona č. 552/2003 Z. z.

Starosta obce oboznámil poslancov s upozornením prokurátora za účelom odstránenia porušovania ustanovení § 7 zákona č. 552/2003 Z. z. o výkone práce vo verejnom záujme v platnom znení, týkajúce sa priamej podriadenosti alebo nadriadenosti, v súvislosti s pokladničnou alebo účtovnou kontrolou pri zamestnávaní blízkej osoby. Zároveň konštatoval, že zistené nedostatky boli odstránené prijatím uznesenia obecného zastupiteľstva č. 26/2015, ktorým bol schválený nový organizačný poriadok obce.

Poslanci upozornenie prokurátora vzali na vedomie.

K bodu č. 4 bolo prijaté uznesenie č. 39/2015

5. Prerokovanie návrhu na schválenie prevádzky predajne potravín, otváracích hodín

a výšky nájomného

Starosta oboznámil poslancov s výsledkom výberového konania na prenájom nebytových priestorov vo vlastníctve obce „Predajňa potravín č. 265“. Do stanoveného termínu boli na adresu obecného úradu doručené 3 obálky. Tieto boli otvorené dňa 20. 05. 2015 za prítomnosti starostu obce a poslancov obecného zastupiteľstva Ladislava Uhrina a Radoslava Ďuraša. Konštatovali, že hodnotiace kritérium – najvyššia cena za prenájom, splnila Kvetoslava Tokárová, Hatalov 127, ponúknutá cena 11,70 €/m/rok. Menovaná sa stala úspešným uchádzačom výberového konania. Poslanci jednohlasne schválili výšku prenájmu nebytových priestorov 11,70 €/m/rok. Zároveň jednohlasne schválil prevádzku predajne potravín v nehnuteľnosti č. 265. Menovaná predložila návrh na úpravu otváracích hodín v predajni a to pondelok až sobota v čase od 6,00 hod. do 19,00 hod. Poslanci tento návrh jednohlasne schválili.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu č. 5 bolo prijaté uznesenie č. 40/2015

6. Žiadosti občanov, rôzne

Obecné zastupiteľstvo prerokovalo nasledovné žiadosti občanov:

1. Žiadosť Jaroslava Makulu, Malčice 30, o poskytnutie finančného príspevku na zakúpenie hudobnej aparatúry pre kapelu Gipsy Janko. Poslanci žiadosť posúdili a zhodli sa, že vzhľadom na súčasnú finančnú situáciu obce sa k tejto žiadosti opätovne vyjadria na septembrovom zasadnutí obecného zastupiteľstva.
2. Žiadosť Andreja Mileňkyho o predlženie nájomnej zmluvy k bytu v bytovej jednotke č. 165. Poslanci žiadosť, aj na odporúčanie bytovej komisie, schválili a to do 15. 04. 2016.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu 6b) bolo prijaté uznesenie č. 41/2015

c) Žiadosť Ivana Lakatoša, Malčice 261, o pridelenie bytu v bytovej jednotke č. 165

z dôvodu, že nemá kde bývať, keďže o svoj rodinný dom prišiel z dôvodu

exekúcie. Poslanci po dôkladnom zvážení, ako aj na odporúčanie bytovej komisie,

pridelenie bytu schválili s tým, že to bude na obmedzenú dobu, do vyriešenia jeho

bytovej situácie, maximálne pre 3 osoby.

Hlasovanie: za: 7 proti: 0 zdržal sa: 0

Výsledok hlasovania: schválené

K bodu 6c) bolo prijaté uznesenie č. 42/2015

V rôznom bolo prejednané:

- Bc. Monika Kandráčová vzniesla požiadavku, aby pracovníci na aktivačných prácach sa zúčastnili na úprave (prehlbovaní) priekop v obci

.

K tomuto bodu bolo prijaté uznesenie č. 45/2015

- starosta predložil poslancom návrh, aby sa v priestore pred obecným úradom, v časti parku, zriadil amfiteáter, kde by sa mohli konať rôzne akcie. Výstavba by sa mohla uskutočniť svojpomocne, s finančným príspevkom obce. Poslanci návrh jednohlasne schválili.

Hlasovanie: za: 7 proti: 0 zdržal sa: 0

Výsledok hlasovania: schválené

K tomuto bodu bolo prijaté uznesenie č.43/2015

-Ing. Radoslav Drška – v bytovej jednotke č. 165 by bolo vhodné kontrolovať, či sa dodržiava domový poriadok. Požiadal starostu o informáciu, v akom štádiu je projekt LED osvetlenia. Starosta uviedol, že dodávateľ, s ktorým sme predbežne rokovali od projektu odstúpil, hľadáme ďalšie možnosti. Ďalej uviedol, že by bolo potrebné vypracovať VZN k miestnym komunikáciam a nájomným bytom.

K tomu bodu bolo prijaté uznesenie č. 44/2015 a 46/2015.

Na záver boli prečítané a odsúhlasené závery zasadnutia zo dňa 20. 05. 2015. Starosta obce František Lopašovský poďakoval prítomným poslancom za účasť a ukončil zasadnutie OZ.

Uznesenia č.34/2015, 35/2015, 36/2015, 37/2015, 38/2015, 39/2015, 40/2015, 41/2015, 42/2015, 43/2015, 44/2015, 45/2015 a 46/2015 tvoria prílohu k tejto zápisnici.

Overovatelia: Radoslav Ďuraš .......................................

PaedDr. Jozef Tomko ...............................

-----------------------------------

František Lopašovský

starosta obce

Zapisovateľka: Bc. Viera Sinčáková ..............................

Z Á V E R Y

zo zasadnutia obecného zastupiteľstva obce Malčice zo dňa 20. 05. 2015

Uznesenie č. 34/2015

Obecné zastupiteľstvo v Malčiciach schvaľuje:

1. Do návrhovej komisie: Pavol Behun, Ladislav Uhrin
2. Za overovateľov: Radoslav Ďuraš, PaedDr. Jozef Tomko

Uznesenie č. 35/2015

Obecné zastupiteľstvo v Malčiciach konštatuje, že voľba hlavného kontrolóra sa uskutočnila v súlade so zákonom SNR č. 369/1990 Z. z. o obecnom zriadení

Uznesenie č. 36/2015

Obecné zastupiteľstvo v Malčiciach volí:

V súlade s § 18a ods. 5 zákona SNR č. 369/1990 Z. z. o obecnom zriadení p. Jozefa Tomku do funkcie hlavného kontrolóra obce Malčice na obdobie od 01. 06. 2015 do 31. 05. 2021

Uznesenie č. 37/2015

Obecné zastupiteľstvo v Malčiciach schvaľuje:

Pracovný úväzok hlavného kontrolóra obce Malčice v rozsahu 12,5 % mesačne.

Uznesenie č. 38/2015

Obecné zastupiteľstvo v Malčiciach berie na vedomie:

Protokol o výsledku kontroly Najvyššieho kontrolného úradu a prijaté opatrenia na odstránenie nedostatkov.

Uznesenie č. 39/2015

Obecné zastupiteľstvo v Malčiciach berie na vedomie:

Upozornenie prokurátora za účelom odstránenia porušovania ustanovení § 7 zákona č. 552/2003 Z. z. o výkone práce vo verejnom záujme.

Uznesenie č. 40/2015

Obecné zastupiteľstvo v Malčiciach schvaľuje:

Prevádzku predajne potravín v obecnej budove č. 265, nájomné vo výške 11,70 €/m/rok na základe výberového konania pre Kvetoslavu Tokárovú a otváracie hodiny v predajni potravín a to pondelok - sobota od 6,00 hod. do 19,00 hod.

Uznesenie č. 41/2015

Obecné zastupiteľstvo v Malčiciach schvaľuje:

Predlženie nájomnej zmluvy Andrejovi Mileňkymu k bytu B3 v bytovej jednotke č. 165 a to do 15. 04. 2016.

Uznesenie č.42/2015

Obecné zastupiteľstvo v Malčiciach schvaľuje:

Pridelenie bytu A1 v bytovej jednotke č. 165 Ivanovi Lakatošovi, Malčice 261. Byt sa prideľuje na obmedzenú dobu, do vyriešenia bytovej situácie žiadateľa, maximálne pre 3 osoby.

Uznesenie č. 43/2015

Obecné zastupiteľstvo v Malčiciach schvaľuje:

Svojpomocnú výstavbu amfiteátra, s finančným príspevkom obce.

Uznesenie č. 44/2015

Obecné zastupiteľstvo v Malčiciach ukladá:

Bytovej komisii vykonávať kontroly v bytovej jednotke č. 165, k dodržiavaniu domového poriadku.

Termín: priebežne

Uznesenie č. 45/2015

Obecné zastupiteľstvo v Malčiciach ukladá:

Starostovi obce zabezpečiť úpravu priekop v obci za pomoci občanov zaradených na aktivačné práce.

Termín: júl - september 2015

Uznesenie č. 46/2015

Obecné zastupiteľstvo v Malčiciach ukladá:

Starostovi obce predložiť na júnovom zasadnutí obecného zastupiteľstva návrh VZN o miestnych komunikáciach a návrh VZN o nájomných bytoch.

Termín: v texte

Uznesenia č. 34/2015, 35/2015, 36/2015, 37/2015, 38/2015, 39/2015, 40/2015, 41/2015, 42/2015, 43/2015, 44/2015, 45/2015 a  46/2015 tvoria prílohu k zápisnici zo zasadnutia obecného zastupiteľstva zo dňa 20. 05. 2015.

Overovatelia: Radoslav Ďuraš ................................

PaedDr. Jozef Tomko ........................

František Lopašovský

starosta obce